भेरगाव महकुमा सदर जायगाआव फसंनाय गोग्गो दै जगायनाय बिथांखिआ दिनैसिम गोग्गो दै मोनलोङैआ दुखु नांथावना ৷अदालगुरि जिल्लानि भेरगावआ महकुमा सदर जायगा जानायनि थाखाय बेयाव 2007 माइथायाव मोनसे भेरगाव महकुमा सदर नलिजों दै रान्नाय बिथांखि गायसन्नाय जादोंमोन आरो बिखौ 2009 माइथायाव बै समनि बिटिसिनि सावस्रि मावफुं सोद्रोमा देरहासात बसुमतारि,आसामनि सुबुं सावस्रि दै बिफाननि मन्थ्री रिहन दैमारि, बिटिसिनि बारग’ गाहाइ मावफुंगिरि हाग्रामा महिलारि,एमपि बिश्बजित दैमारिमोना ज’जयैनो भेरगावनि रायजो-राजाफोरनि थाखाय बे मावबिथांखिखौ बेखेवना होदोंमोन ৷ नाथाय बैसमनिफ्राय दिनैसिम भेरगाव ओनसोलनि रायजोफोरा थबथिंसे गोग्गो दैखौ लोंनो मोनैया हाजोआव खासेवनि बिदै नायगिरनायनि समान होन्नानै बुंनाय जादों ৷